
Hujus  dissertationis  materia,  per  multa  secula 
multisque  medicis,  sub  nominibus  diversis,  cogni¬ 
ta  est.  Graeci,  Patrem  omnis  medicinae  Hippo¬ 
cratem  secuti,  sub  nomine  ixregov,  vel  Icteri, 
propter  similitudinem  inter  colorem  ejus  quem 
cuti  impertit,  et  alas  aviculae  sic  denominatae, 
hunc  morbum  descripserunt.  Alii  potius  deri¬ 
vant  a  vocula  /Wif,  qui  mustelam  significat : 

quippe  quod  color  oculorum  ictericis  hujus  bestio¬ 
lae  simulet  colorem.  Apud  Latinos  morbus  ar- 
quatus ,  et  morbus  regius  a  Celso  dicitur ;  quo¬ 
rum  nominum  prius  ad  colores  iridis  attinere  pu¬ 
tatur  ;  et  idem  auctor  posterius  inde  impositum 
scripsit,  quod  aeger,  ut  rex,  omnibus  deliciis  con¬ 
cessis,  haberetur.  Infinitum  esset  omnium  nomi¬ 
num  apud  auctores  originem  vestigare :  satis  est 
adjecisse,  icterum  auriginem ,  aliquando,  ob  au¬ 
reum  cutis  colorem,  vocari :  sed  ea  hodie  appella¬ 
tio  pene  apud  solos  medicos  est. 

Doctissimus  Cullenus  in  classe  Cachexia- 
rum,  et  ordine  Impetiginum,  icterum  collocavit, 
hisque  verbis  definivit : 

<e  Flavedo  cutis  et  oculorum,  faeces  albidae, 
urina  obscure  rubra,  immissa  calore  luteo  tin¬ 
gens  ” 

Sub  hoc  genere,  quinque  species  descripsit ;  ni¬ 
mirum,  Icterum  calculosum,  Icterum  spasmodi¬ 
cum,  Icterum  hepaticum,  Icterum  gravidarum, 
Icterum  infantum. 

UV".',  :  ■  «i  v  ,TTf.:,oa  moln  gjrrq 

■•wv  ■’  do  w  .  Hp/v  niimov  1*  soai/grr 

hi  r'  wrttiofr  arrvf/  ori 


DE  ICTERO. 


3 


oilascf  PMfiin  gro.no 
%u&tom  ao ai), 


DE  MORBI  HISTORIA. 

Evidens  est  morbum,  omnibus  regionibus  or¬ 
bis  terrarum  contingentem,  neque  sexui,  neque 
aetati  parcentem,  totque  diversissimas  causas  ag¬ 
noscentem,  signa  haud  mediocriter  diversa  praebi¬ 
turum  esse.  Consilium  igitur  est,  generalem 
tantum  signorum  ejus  descriptionem  tradere : 
quge  enim  unicuique  speciei  icteri  propria  sunt, 
in  definitionibus  Culleni  nosologicis  optime 
definita  extant. 

Cum  languore,  anxietate,  lassitudine  ;  cum 
sensu  oppressionis  distentionisque  circa  praecordia, 
icterus  accedit.  Dolor  plus  minusve  gravis  in 
dextro  hypochondrio,  pressu,  ciboque  ingesto  ex¬ 
acerbatus,  sentitur.  Progredienti  morbo,  tunica 
conjunctiva  oculorum  et  ungues  digitorum  flaves¬ 
cunt.  Brevi  atque  tempore  deinceps  totum  cor¬ 
pus  colore  eodem  tingitur.  Sapor  amarus,  quem 
nausea  et  vomitus  saepe  sequuntur,  in  ore  percipi¬ 
tur.  Alvus  semper  abnormis ;  adstricta,  vel  su- 

pra  modum  fusa :  colore  semper  argillaceo,  sed 

foetore  consueto  carens.  Lirina  saturnme  colora- 

ta,  sedimentum  copiosum,  linteum  tingens,  de- 
mittit.  Cutis  sicca  est,  intolerabiliter  pruriens. 
Lingua  sicca  sordibus  obducta,  sitis  magna,  sali¬ 
va  flava  est.  Pulsus  arteriarum  variat  variis  ae¬ 
gris.  Nonnullis  robustus  et  lentus  est,  per  to¬ 
tum  morbi  progressum,  aliis,  contra,  rapidus  et 
acutus. 

Aliquando  morbus  subito  accedit,  et  aeger  de 
doloribus  epigastrii  acutis,  lancinantibus,  pressu 
auctis,  conqueritur.  Talibus  saepe  levamini  est, 
corpus  antrorsum  inclinare.  Dolor  constans  sed 
obscurus  in  dextro  hypochondrio,  ad  thoracem  et 
summum  humerum  extendens,  pessimam  mali 
formam  indicat.  In  hac,  tumor  saepe  observatur 
in  hypochondrio  dextro,  sedi  hepatis  respondens. 
Olim  opinio  erat,  homines  ictero  laborantes  om¬ 
nes  res  ob  oculos  flavas  videre.  Quod  aliquando 
hoc  contigerit,  minime  dubium  existimo ;  sed 
pauci  ex  medicis  hodiernis  perpetuum  vel  etiam 
frequens  hoc  signum  existimant.  Doctissimus 
Jacobus  Gregory,  olim  hac  in  Academia 
Professor,  unum  ictericum  omnia  flavescere  vi- 

dentem,  curavit.  Hoffmannus  duo  istiusmodi 

exempla  vidit,  et  Sydenhamus  indicium  Icte- 

rici  perpetuum  esse  credidit.  Sed  experientia 

quotidiana  docet  hunc,  utcunque  perspicacem,  de- 

cipi :  ac  ne  simul  quidem  memoratur  ab  Avicen- 

Post  signa,  causae  se  investigantibus  offerunt. 

Has,  igitur,  more  medicorum  solenni,  in  Praedis- 
ponentes  et  Excitantes  dividemus. 

Hujus  ac  aliorum  multorum  morborum  cau¬ 
sae  praedisponentes,  haud  paucae  ambiguae  viden¬ 
tur.  Aliae  tamen  adeo  manifestae  sunt,  ut  fallere 

nequeant.  Hujusmodi  longa  in  regionibus  cali¬ 
dis  locisve  commoratio,  exemplum  manifestum 

praebet.  Ibi  hepatis  morbi  frequentissimi,  adeo- 
que  icterus,  alius  et  gravioris  mali  saepe  merum 
signum,  occurrunt.  Crebrior  potus  ardentis  usus, 
iisdem  quidem  regionibus  icterum  quoque  fre- 
quentiorem  reddat ;  sed  ipse,  etiam  frigidissimis 
locis  causa  praedisponens  notissima  existit.  Sic 
Caledonii  nostri,  alcobole  cereali  suo,  vel  alio 
etiam  peregrino  abutentes,  longe  saepius  quam 
temperati  ejusdem  regionis  borealis,  morbis  hepa¬ 
tis  icteroque  conflictantur.  Sedentarii,  quibusve, 
ex  vitae  genere,  aut  quaestu,  multum  procumben¬ 
dum  sit,  saepe  affici  consuerunt.  Studium  ingens 
diuturnum  huic  morbo  gignendo  conferre  arbitren¬ 
tur  :  quod  tamen  magis,  ab  exercitatione  necessa¬ 
rio  neglecta,  et  positu  corporis  male  salubri,  quam 
ab  animi  attentione  nimia,  suboriri  videtur.  In¬ 
fantis  paucis  post  natalem  diebus,  icterus  familia¬ 
ris  est. 

Quod  ad  sexum  attinet,  foeminae  quam  mares 
procliviores  esse  putantur,  sed  hoc  valde  dubium 
apparet.  “  Ex  centum  ictericis  continuatis,  (tes¬ 
tatur  illustris  Heberden),  quinquaginta  et  duo 
mares,  quadraginta  et  octo  foeminae  erant  A- 

dolescentes  quoque  quam  infantes,  adulti  quam 
provectiores,  ad  icterum  minus  proclives  sunt : 
itidem  sanguinei  quam  melancholici.  Angustiae 
sive  loci  sive  exercitationis,  animus  demissus, 
causae  praedisponentes  habentur :  nec  aliam  prop¬ 
ter  causam  armenta  hybernis  detenta  magnam 
vim  calculorum  biliosorum  dejicere  solent,  cum 
vere  liberantur.  Clarissimus  Haller  quoque 
idem  notavit  de  hominibus,  carceribus  diu  deten¬ 
tis.  Aliae  adhuc  causae  praedisponentes  apud  auc¬ 
tores  obveniunt,  sed  quas  posuimus  certiores  ap¬ 
parent. 


DE  CAUSIS  EXCITANTIBUS. 


Quodlibet  bilis  in  duodenum  descensum 
impediens,  causa  icteri  excitans  evadit.  Notitia 
utcunque  tenuis  anatomiae  partium  bili  trans¬ 
mittendae  subservientium,  facillime  demonstrabit 
quam  ad  obstructionem  proclives,  quamque  multis 
modis  hae  partes  immeabiles  reddi  possint.  Quin 
si  numerum  morborum  his  contingentium  solum 

contemplemur,  mirandum  potius  erit  icterum  tam 

raro  occurrere.  Ex  multis  tamen  causis  excitan- 

tibus,  calculi  biliosi  ductibus  impacti  frequentissi- 

me  sunt.  Illi,  ut  creditur,  nucleum  sibi  formant, 
nec  qua  tamen  ratione  constat ;  atque  in  vesicula 
fellis  plerumque,  vel  ductu  choledocho  communi, 
nidulari  videntur.  Nucleo  vero  constituto,  nullus 
datur  incrementi  limes,  nisi  ipsius  vesicae  capaci- 

tas.  Sed  maxime  calculi  in  vesica  reperti  sunt, 
nec  tamen  ullo  ictero  secuto.  Quinetiam  ipse  nu¬ 
per  cadaver  incideram,  cui  vesicula  fellis  hisce  con¬ 
cretionibus  turgidissima  fuit ;  neque  tamen  dili- 
gentius  inquirens,  virum  aut  ictero  unquam  la¬ 
borasse,  aut  quid  incommodi  a  calculis  suis  per¬ 
cepisse,  inveni.  Quamprimum  tamen  calculus 
in  ductus  descendit,  viasque  dilatare  coepit,  dolor 
haud  mediocris  percipitur,  et  icterus  adest.  Quum 
concretio  ad  canalis  os,  seu  partem  duodenum  in¬ 
euntem  ;  dolor  plerumque  excrucians  fit.  “  It  is 
remarkable  (ait  Heberden),  what  a  degree  of 
dilatation  these  passages  are  capable  of.  In  the 
natural  state,  they  are  not  larger  than  a  common 

goose- quili,  and  yet  a  force  may  be  exerted  which 
will  distend  this  narrow  passage  so  as  to  let  a 

stone  pass,  the  smallest  circumference  of  which  is 

Praeter  calculos,  qui  viam  bili  praepediunt,  aliae 
causae  quoque  dantur,  quamvis  minus  frequentes, 
tamen  nullo  modo  minus  periculosae.  Inter  has 
recenseamus  bilem  ipsam  inspissatam  :  stercora 
duriora  colo  accumulata,  ductumque  choledocum 
prementia :  viscerum  vicinorum,  ut  ventriculi, 
pylori,  pancreatis,  glandularum  mesentericarum 
tumores:  hepatis  morbi,  induratio,  hydatides  in 
vesicula  fellis,  in  ductibus :  acria  in  ventriculo 
aut  intestinis,  venena  :  meconium  in  alvo  in¬ 
fantili  retentum  :  uteri  gravidi  foeminis  pres- 

sus.  Alia  causa  quae  nonunquam,  licet  raro,  ic¬ 
terum  excitat,  ductuum  biliferorum  obliteratio 

est.  Quin  duodeni  inflammatio,  partem  inferio¬ 
rem  ductus  choledochi  communis  comprehendens, 

laterumque  adhaesionem  efficiens,  icterum  gignit. 

Quum  ductus  cysticus  tantum  obliteratur,  nullus 

icterus  fortasse  excitetur,  quam  notionem  celeber¬ 


rimi  Momro,  experimenta,  hic  memoranda,  con- 

rtrtm.VTA*'»  i  V;  . ;  ;  ...  -  '  -  .  <  iBUUiBIt 


dnfdi 


yfiTt 


o 


*  Commentar,  p.  244. 


10 


DE  ICTERO. 


firmare  videntur  *.  Porci  ductum  cysticum  liga¬ 
vit,  nec  ulla  icteri  signa  subsecuta  sunt.  Ductu 
tamen  hepatico  simili  modo  ligato  hic  apparuit, 
atque  ipse  ductus  tumidior  dilatatiorque  evasit. 
Si  ex  analogia,  vel  rebus  inter  se  comparatis  ra¬ 
tiocinandum  sit,  tandem  ad  hanc  conclusionem 
perveniemus,  haec  experimenta  vesicam  secundi 
tantum  momenti  in  corpore  animali  esse  ;  nec  in 
corpore  etiam  humano,  nisi  hepati  auxilio  esse. 
Imo  homines  inventi  sunt,  sine  vel  minimo  hu¬ 
jus  vestigio,  et  totae  classes  animalium  ea  omnino 
vacant. 

Nonnunquam  in  intestinis  membrana,  ei  quem 
Trachitis  praestare  consuevit,  similis  invenitur ; 
quae  motum  bilis  impediens  icterum  constituit. 
Quomodo  autem  haec  membrana  formatur;  vel 
quam  saepe  icteri  causa  evadat,  nondum  constat. 
Doctissimus  Powell,  solus  hujus  membranae 
mihi  auctor,  nihil  finit  f . 

Etiamsi  hae  praecipuae  excitantes  icteri  causae 


*  Vide  Monro  on  the  Structure  and  Physiology  of 
Fishes,  Edin.  1785. 

Lond,  Med.  Trans,  vol.  iv.  p.  106.. 

existant,  aliae,  et  memoratu  necessariae,  restant. 
Sic  spasmus  ductuum,  maxime  dum  calculus  de¬ 
scendit,  saepe  adest :  necne  vero  is  per  se  icterum 
unquam  efficiat,  multis  dubium.  Fateor  tamen, 
spasmum  non  minus  facile  bilem,  quam  urinam 
sistere  posse  mihi  videri.  Ira,  aliique  animi  af¬ 
fectus,  icterum  excitant :  neque  minus  capitis  lae¬ 
siones  quales  hepar  afficere,  sollenne ;  hernia  duc¬ 
tus  ipsos  statim  premens,  etiam  recensita  sunt. 


DE  CAUSA  PROXIMA. 


Quod  ad  causam  icteri  proximam  attinet,  una 
tantum  hodie  opinio  medicorum  est.  Veteres 
autem  bilem  prius  in  sanguine  existere,  quam  ad 
hepar  perveniret,  putaverunt :  huj usque  visceris 
solum  munus  eam  de  illo  separare.  Pari  ratione, 
icterum  fieri,  bile  in  sanguine  detenta.  Omnes 
tamen  physiologi  hodierni  consentiunt,  causam 
hujus  morbi  proximam  esse  misturam  sanguinis 
cum  bile  jam  pridem  secreta.  Quamvis  enim 
inter  omnes  de  hac  re  satis  conveniat,  adhuc  ta¬ 
men  de  modo  quo  bilis  viam  sibi  in  sanguinom 

remeare  valeat,  insignis  restat  diversitas.  Non¬ 
nulli  credunt  bilem  retro  per  venas  in  sanguinem 
remeare,  alii  per  vasa  absorbentia.  Alii  neque 
hac,  neque  illa  opinione  contenti,  partem  absor¬ 
beri,  partem  regurgitare  censent.  Inter  tot  tam- 
que  diversas  sententias,  indoctus  aegre  distinguit 
quae  vera  sit  Illud  utique  certum  est,  bilis,  jam 
secretae,  diffusionem  per  corpus,  causam  icteri 
proximam  esse.  Sive  lisec  absorptione,  aliove 
fiat  modo,  ad  veram  curandi  rationem  parum  re¬ 
fert. 

DE  CADAVERIS  INSPECTIONE. 

In  omnibus  fere  morbis,  fellis  vesicula,  ductus ; 
duodenum  ;  pylorus,  tunica  hepatis  peritonea, 
pars  mesenterii,  bile  tingi  observantur.  Sed  icte¬ 
ricorum  cadavere  aperto,  non  tantum  istae  partes 
saturrime  flavent,  sed  tendines  quoque,  ligamen¬ 
ta,  cartilagines,  ipsa  etiam  ossa  ad  centrum  usque. 
Vesicula  fellis  saepe  multos  exiguos  continet  cal¬ 
culos  :  saepe  magnam  unam  concretionem.  Haud 
raro  ductus  hepaticus,  et  ductus  choledochus  com¬ 
munis  ad  incredibilem  molem  dilatantur,  in- 

gentibus  calculis  descendentibus.  Tunicas  vesi¬ 
cas  externae  inflammatio  rara  est ;  sed  cum  haec 

•  St  *  It 

adoritur,  membranam  hepatis  externam,  naturali¬ 
ter  ad  tunicam  vesicae  externam  proserpit ;  scili¬ 
cet,  in  ipsius  continuationem.  Exinde  vero  ad¬ 
haesio  facta,  vesicam  aut  initio  duodeni,  aut  ven¬ 
triculi  pyloro  connectit.  Vesicula  fellis  aliquan¬ 
do  ad  molem  duplicem  augetur.  Hydatides  plu¬ 
rimas  subinde  continet.  Vesiculae  fellis  exulce¬ 
ratio  rara  est  ;  nonnunquam  ex  inflammatione 
tunicae  internae  visa.  Tunicae  aliquando  in  unum 
concreverunt,  ductus  biliosi  obliterati.  Alia  sae¬ 
pe  in  conspectum  veniunt,  ut  tumores  hepatis, 
pancreatis,  splenis,  glandularum  lymphaticarum, 
pylori.  Neque  omitti  decet,  nonnullos  indicium 
morbi,  qui  icterum  facere  potuisset,  nullum  scru¬ 
tinio  accuratissimo  praebere.  In  talibus  spasmum 
icterum  fecisse  haud  absurda  conclusio  est. 
-nsirosgil  im  w&iBft  dittmjytea 

Prognosis  in  hoc  ut  in  aliis  morbis,  e  signis 
et  causis  excitantibus  solis  ducenda  est.  Quo 

rem  ergo  accuratiusrecognoscamus,  loca  olim  pro¬ 
posita,  revisenda  erunt. 

Icterus,  causam  non  permanentem,  vel  facile 
amovendam  agnoscens,  faustam  prsebet  progno- 
sin.  Sic  infantibus,  gravidis,  facile  tollitur,  nisi 
quidem  aliena  subsit  icteri  causa. 

Calculorum  icterus  bonam  praestat  prognosin, 
sed  quo  tempore  abiturus  sit,  valde  incertum. 
Sed  in  aegro  intemperato,  diu  afflicto,  cum  pulsu 
celeri  aliisque  febris  signis,  etiamsi  aeger  adhuc 
juvenis,  sine  periculo  tamen  non  est :  licet  mino¬ 
re  quam  vetulis  imminere  inde  solet. 

Nec  calculus  ejectus  morbi  finiti  signum  ha¬ 
bendus  ;  saepe  alius  tantum  praenuncius  est.  Cau¬ 
sa  quoque  praedisponens  nondum  forte  sublata, 
novum,  ex  levi  causa  suscepta,  generet :  aut  se¬ 
cundum  e  vesica  depellat.  Necne  hic  adsit,  e 
calculo  ejecto  judicandum,  si  asper,  angularis, 
aut  laevis,  complanatus,  plures  in  vesica  relictos 
suspicari  licet.  Tales  enim  formas  concretiones 
fricando  obtinere  solum  possunt.  Si  vero  con¬ 
cretio  rotunda  sit  aut  ovalis,  magna  mole,  sola 
fortasse  habeatur. 

Icterus  a  faecibus  induratis  coli  fere  tutus.  A 

hepate,  splene,  pancreate,  aliisque  visceribus  vi¬ 
tiatis,  prognosis  pessima  est  ;  si  ante  mortem 
morbus  distingui  potuerit.  Signa  maxime  in¬ 
fausta  sunt  dolor  et  tumor  diuturnus  non  medi¬ 
camentis  levati,  ingens  carnium  macies,  virium 
prostratio  ;  pulsus  hecticus,  spiritus  difficilis  :  ca¬ 
lor  cutis  et  oculorum  intensior  factus :  vultus  de¬ 
jectus  ;  diarrhoea  colliquativa,  sanguinis  ad  caput 
impetus,  vertigo.  Si  hydrops  supervenit,  nulla 
fere  spes  est. 

In  hoc  deplorando  morbi  gradu  cutis  fere  ni¬ 
gra  evasit,  membra  tumefacta  sunt,  et  mors  in 
propinquo  odore  totius  corporis  cadaveroso  prodi¬ 
tur. 


DE  DIAGNOSI. 

Post  explorationem  historiae  causarumque  ic¬ 
teri  assiduam,  vix  possibile  erit  cum  alio  confun¬ 
dere.  Chlorosis  tamen,  atque  morbus  coeruleus 
confundi :  etiam  icterus  hepaticus  cum  ictero  idi¬ 
opathica  misceri  possent. 

In  Chlorosi  autem  nec  oculi  nec  urina  tingun¬ 
tur  ;  alvus  naturalis  est. 

Morbus  coeruleus  ex  intervallo,  cum  cordis  mo¬ 
tibus  tantum  connexo,  accedit  :  coeruleus  aut 
purpureus  est,  non  flavus.  Conjunctivae  oculi  al¬ 
bidae,  secretiones  immutatae  manent. 

Icterus  hepaticus  a  signis  hepatitidi  propriis : 
quae  si  non  detegi  possunt,  morbus  quoque  ad 
mortem  usque  pro  idiopathico  omnibus  imponit. 


DE  ICTERI  CURATIONE. 

Concretiones  biliosae,  causae  icteri  excitan¬ 
tes  longe  primae  et  frequentissimae,  principem 
quoque  in  curatione  locum  merentur.  Dolor  et 
spasmus  quos  faciunt  levandi  sunt  remedia  calcu¬ 
lo  expellendo  idonea,  adhibendo.  Primo  consilio 
praecipue  accommodantur  opii  formulae,  quas  ex¬ 
perientia  non  tantum  dolorem  ac  irritationem,  sed 
spasmum  quoque  compescere,  quotidie  docet.  In 
pleno  corpore,  cum  dolore  acuto,  pulsu  celeri,  su¬ 
per  opio  sanguis  quoque  detrahi  debet,  pro  aegri 
aetate,  pulsus  conditione,  doloris  acerbitate. 

Ut  fibrae  ductuum  laxentur,  concretio  facilius 

descendat,  balneum  calidum  adhiberi,  et  ad  ani- 
mi  deliquium  continuari  debet.  Lecto  repositus 
opiatuni  aeger  haurire  dehet,  ex  intervallisque 
idoneis,  prout  opus  visum  sit  repetitum.  Inter 
paroxysmum  vomitus  saepe  occurrit,  atque  liqui¬ 
dis  sumptis,  cietur.  Quam  ob  rem  opiata,  in  for- 

,  &  .  ...  i*,  ,  • 

ma  solida  praescribi  debent,  vel  si  liquida,  saltem 
grato  quodam  aromatico  conjuncta.  Gutta  nigra 
Lancastr ensis,  vel  liquor  sedativus  Battlei,  vel 
Morphia  ipsa  solida,  huic  usui  bene  accommo¬ 


data  sunt.  Quibus  nulla  opii  ventriculo  retinetur 
formula,  enema  opiatum,  vel  decocta  papaveris  ca¬ 
pita  ventriculo  superimposita,  multum  juvabunt. 

*  _  Jf  — 

Vomitus  siquando  spontaneus,  nec  tamen  gra¬ 
vis  accesserit ;  necne  foveri  debeat  apud  medicos 


quaeritur  *.  Heberdenus  putat  vomitorium  ur- 
gente  dolore  exhibitum,  vomitum  potius  compes¬ 
cere  quam  intendere :  denique  adsit,  absitve  vo¬ 
mitus,  vomitorium  semper  bene  propinari.  Vul¬ 
garibus  autem  exemplis,  quibus  nullum  inflam¬ 
mationis  periculum  est,  nulla  febris  signa,  hoc  ni- 


,  Commentar,  p.  255. 

liil  fortasse  noceret.  Sed  ubi  dolor  intensus,  pul¬ 
sus  celer,  melius  omissum  erit,  utpote  quod  uni¬ 
versa  corporis  concussione,  descensuque  diaphrag¬ 
matis  violento,  partium  affectarum,  maximeque 
ductuum,  lacerationem  periclitatur.  Quin  histo¬ 
riae  memoriae  traditae  sunt,  quibus  concretiones 
biliosae,  vesica  fellis  inflammata,  et  ductibus  rup¬ 
tis,  ipsae  extrorsum  prominerent.  Tales  vero  ra¬ 
rissimae  sunt,  nec  curationem  periculosam  quid¬ 
quam  tueri  debent.  Ubi  emetica  tunc  admitti 
possunt,  ipecacuanha,  et  antimonii  tartras  optima 
sunt.  At  antimonium  praeferatur,  scilicet,  mus¬ 
culos  magis  relaxat,  ventriculum  plerumque  ac¬ 
curatius  deplet.  Potionibus  divisis  ad  nauseae 
nonnihil  movendum  initio  detur,  sed  postea  ut 
effectum  proprium  praestet.  Si  vero  nausea  diu 
urserit,  vomitorium  satis  cieverit,  opiatum  super¬ 
addi  oportet. 

Purgantia  multum  in  ictero  usurpata  sunt ;  ut 
perinde  ac  vomitoria  ductus  biliferos  excutiant, 
constipationem  arceant.  Quidam  vero  medici  ad 
posterius  tantum  propositum  utilia  existimant. 
Cullenus  nisi  alvo  lentiori  nunquam  profutura 
censet.  Alii,  nec  incelebres  medici,  vehementer 

collaudant.  Hic,  cum  poeta,  “  medio  tutissimus 
ibis;”  extremis  utrisque,  ut  perniciosis,  evitatis. 
Purgantia  drastica,  sub  initio  data,  diuque  pro¬ 
tracta,  fortasse  noceant ;  nec  absurdum  erit  ea  an¬ 
teferre,  quse  facillime  agunt,  atque  diutissime  re¬ 
peti  possunt.  Quum  alvum  laxare  solum  consi¬ 
lium  est,  sulphas  magnesise,  oleum  ricini,  infusum 
sennse,  supertartras  potassae,  sal  medius  quivis,  in¬ 
differenter  adhibeantur.  Quando  vero  diarrhoea 
spontanea  adest,  nullo  alio  opus  erit  auxilio  :  de¬ 
bilitatem  cavere  sat  habeatur. 

Propositis  deinceps  periculo  subjectis  vehemen- 
tiora  quoque  postea  adhiberi  possunt,  uti  submu- 
rias  hydrargyri,  pulvis  j  alapae,  pilulae  aloeticae :  si 
duodenum  stimulandum  sit,  submurias  hydrargy¬ 
ri  cum  scammonia  conjunctus ;  hic  enim  vias  bi¬ 
liferas  potenter  stimulare,  ideoque  chalogogum 
princeps  existimatur. 

Lenis  exercitatio  ex  equo,  calculorum  descen¬ 
sum  vehementer  promovet.  Sin  vero  dolor  im¬ 
pense  acutus  equitationem  fecerit  intolerabilem, 
ad  navigationem  recurrendum ;  quod  optimum  at¬ 
que  vulgare  remedium  auctoribus  de  ictero  sileri 
admiror. 

Calculi  saepe,  omnibus  auxiliis  frustra  exhibitis, 
immoti  resistunt :  ut  medici,  recte  quidem,  sed 
eventu  minus  fausto,  in  nido  solvere  conati  sint. 
Sapo,  sales  alcalini,  aqua  calcis,  aether  sulphuri- 
cus,  alcohol,  oleum  terebinthinae,  praecipue  hac  vi 
praedita  esse  putantur.  Ex  his  alia  utique  cal¬ 
culos  biliosos  eoctra  corpus  dissolvunt  ;  alia  ne 
minimum  quidem.  Saponis,  exemplum  narrat 
Heberdenus *  *,  uncia  quotidie  per  septennium 
devorata  est ;  post  mortem,  nihilominus  plurimi 
in  vesicula  fellis  reperti  sunt  calculi ;  nec  quid  so¬ 
lutionis  vel  corrosionis  prae  se  ferentis.  De  re¬ 
mediis  solventibus,  in  hac  saltem  regione,  medici 
nostrates  vehementer  ambigunt  :  Galli  nequa¬ 
quam.  D.  Durandus  f  affirmat,  se  nuper  om¬ 
nes,  calculis  vexatos,  sibique  oblatos,  sanavisse. 
Erat  ei  mistura  aetheris  sulphurici,  ex  partibus 
tribus,  olei  terebinthinae  partibus  duabus ;  cujus 
scrupulos  duos,  vel  drachmam,  singulis  auroris 
icterico  propinavit.  Potus  demulcentes  simul  a- 


*  Commentar,  p.  258. 

*f*  JDictionnaire  des  Sciences  Medicales,  tom.  xxii. 
p.  459. 

bunde  ingurgitari  jussit.  Hac  ratione  auctor  est, 
se  calculos  solutos,  et  alvo  demum  dejectos  vidis¬ 
se,  sub  specie  materiae  flavae,  piso  haud  absimilis. 
Nisi  quidem  vir  clarissimus  de  hoc  suo  successu 
misere  fallatur,  summum  atque  ante  omnia  adhi¬ 
bendum  remedium  ictero  invenit :  attamen,  nisi 
fallatur,  nisi  familiari  illa  vanaque  medici  succes¬ 
sus  hallucinatione  teneatur,  quomodo  apud  nos 
gentem  vicinam,  auxilia  tam  heroica  prorsus  in¬ 
epta  evadunt  ? 

Siquando  icterus  a  bile  inspissata  oriri  videa¬ 
tur,  lenis  exercitatio,  frictiones  hydrargyri,  vomi¬ 
toria,  cathartica,  enemata  stimulantia,  ictus  elec¬ 
trici  per  hypochondrium  dextrum,  optimam  con¬ 
stituunt  medicinam. 

Icterum  a  spasmo  oriundum  optime  curant 
balneum  calidum,  antispasmodica,  praecipue  opi¬ 
um  in  amplis  dosibus :  quibus  parum  sufficienti¬ 
bus  doses  antimonii  ad  nauseam  ciendam  divisae 
adjectae,  summopere  laudandae. 

A  stercore  indurato  in  colo  icterum  factum, 
purgantia  curant.  Infantum  icterus  saepe  sine 
remediis  evanescit ;  sin  minus,  oleum  ricini,  man¬ 
na,  infusum  sennae,  aliaque  laxantia  mitiora  me- 

conium  tollunt.  Quum  aliis  remediis  opus  est, 
vomitoria  lenia  danda  sunt,  ut  guttae  pauculae 
vini  ipecacuanhae,  grano  uno  calomelanos  nocte  et 
mane,  donec  alvus  responderit,  subsequente.  Haec 
quidem  omnibus  icteri  infantum  formis  accom¬ 
modatur  curatio.  Infans,  siquando  sugere  ne¬ 
queat,  lacte  ex  cochleari  exhibito  nutriendus  erit. 

Icterus  gravidarum  raro  periculosus  :  remediis 
acribus  necessario  aversatur,  sed  lenes  calomela¬ 
nos  doses,  pilulam  aloeticam,  vel  rhei  composi¬ 
tam,  etiam  oleum  ricini,  bene  tolerat :  hisque  cum 
amaro  quodam  grato  conjunctis,  cito  cedere  con¬ 
suevit.  Clarus  ille  artis  obstetricae  in  hac  Aca¬ 
demia  Professor,  vitellum  ovi  singulis  vesperis,  ne 
redeat  malum,  hauriri  suadet.  Si  quidem  icterus 
ex  alia  causa  gravidae  supervenerit,  discrimen 
quidem  gravius  erit.  Si  morbus  non  vehemens 
videatur,  partus  erit  praestolandus  :  sed  in  morbo 
graviore,  vitae  potius  matris  quam  embryonis  con¬ 
sulendum. 

De  simplici  quidem  ictero  jam  dictum  est ; 
aliis  vero  malis  complicatus,  adhuc  dicendus  res¬ 
tat. 

Cum  icterus  igitur  ab  inflammatione  hepatis, 
splenis,  aliorumve  viscerum  exoritur,  haec  reme¬ 
diis  idoneis  domanda  est :  nimirum  venaesectione, 
topica  sanguinis  missione,  laxantibus,  vesicatoriis 
sedi  doloris  admotis.  Medicamenta  mercurialia 
talibus  quoque  exemplis  evidenter  accommodata 
sunt. 

Signa  icteri  maxime  molesta  sunt  dolor  epigas¬ 
trii,  nausea,  vomitus,  constipatio,  cutis  pruritus. 
Pruritus  vero  non  semper  adest  ;  sed  cum  adest, 
sa?pe  prorsus  intolerabilis  fit.  Opio  sine  quo  nec 
nocte  nec  interdiu  quies  obtineri  potest,  fere  com¬ 
pescetur. 

Victus  aegri  ventriculo  gratus,  concoctu  facilis, 
esse  debet ;  ex  toto  leviusculus.  Amylum  ex  a- 
vena  sativa  aqua  decoctum,  in  pultem,  quam  lac 
commune  gustui  conciliaverit,  cibum  optime  ic¬ 
tero  accommodatum  praestabit.  Potus  sit  aqua 
ex  eadem  avena  decocta,  vel  ex  hordeo,  lactis  se¬ 
rum,  aqua  mediocriter  acidulata  ;  liquoribus  om¬ 
nibus  fermentatis  evitatis. 

Post  morbum  sanatum,  si  diu  persistendo  hic 
corpus  debilitaverit,  amara,  roborantia,  qualia 
sunt  cortex  cinchonae  offlcinalis,  acidum  sulphuri- 

cura  dilutum,  adhiberi  debent.  Aquae  porro  Chel- 
tenhamae  vel  Bathoniae  medicinales,  et  curatio¬ 
nem  promovent,  et  vigorem  corporis,  curatione 
effecta,  benigne  restituunt.. 

it . 

